
Előterjesztés
a Közgyűlés részére

Tisztelt Közgyűlés!

A Budapest Főváros Önkormányzata vagyonáról, a vagyonelemek feletti tulajdonosi jogok gyakorlásáról szóló 22/2012. (III. 14.) Főv. Kgy. rendelet (Vagyonrendelet) 56. § (1) bekezdése alapján a Fővárosi Önkormányzat tulajdonában lévő többszemélyes gazdasági társaságok – így a Fővárosi Csatornázási Művek Zártkörűen Működő Részvénytársaság (továbbiakban: FCSM Zrt. vagy Társaság) vonatkozásában – a tulajdonosi pozícióból eredő részvényesi jogok gyakorlásáról és kötelezettségek teljesítéséről – a (3) bekezdésben foglaltak kivételével – a társaság legfőbb szervének döntését megelőzően hozza meg részvényesi döntését a Fővárosi Közgyűlés.
A köztulajdonban álló gazdasági társaságok takarékosabb működéséről szóló 2009. évi CXXII. törvény (a továbbiakban: Kt.) 5.§ (3) bekezdésében előírja, hogy a köztulajdonban álló gazdasági társaság legfőbb szerve köteles szabályzatot alkotni a vezető tisztségviselők, felügyelőbizottsági tagok, valamint az Mt. 208. §-ának hatálya alá eső munkavállalók javadalmazása, valamint a jogviszony megszűnése esetére biztosított juttatások módjának, mértékének elveiről, annak rendszeréről. A szabályzat rendelkezéseitől érvényesen eltérni nem lehet, és elfogadásától számított harminc napon belül a cégiratok közé letétbe kell helyezni.
A Társaság 2013. május 22-én megküldte 2013. május 30-án tartandó évi rendes közgyűlésének összehívására vonatkozó meghívót a Fővárosi Közgyűlés általi előzetes részvényesi döntések meghozatala céljából. A napirendek között szerepel a Társaság Javadalmazási Szabályzatának módosítása is, tekintettel a munka törvénykönyvéről szóló 2012. évi I. törvény (Mt.) hatályba lépésével felmerülő változásokra, illetve az egyéb technikai jellegű módosítások szükségességére.
Ennek megfelelően az előterjesztés 1. mellékleteként került csatolásra az új javadalmazási szabályzat tervezete a korrektúrával jelölt módosításokkal egységes szerkezetben, melyet 2013. a Társaság Igazgatósága, valamint Felügyelőbizottsága is megtárgyalt és elfogadott. Az igazgatósági, illetve felügyelőbizottsági határozat jelen előterjesztés 2. mellékleteként került csatolásra.
A fentiek alapján javaslom, hogy a Társaság közgyűlésén a Fővárosi Önkormányzat részvényesi képviselője – kötött mandátummal eljárva – „igen” szavazatával támogassa a határozati javaslatokban leírtak szerinti döntéseknek a Társaság közgyűlése általi meghozatalát.

Kérem a Tisztelt Közgyűlést az előterjesztés megtárgyalására és a határozati javaslatok elfogadására.
Határozati javaslat
A Fővárosi Közgyűlés úgy dönt, hogy:

A köztulajdonban álló gazdasági társaságok takarékosabb működéséről szóló 2009. évi CXXII. törvény 5.§ (3) bekezdésében foglaltak alapján egyetért a Fővárosi Csatornázási Művek Zrt. Javadalmazási Szabályzatának az előterjesztés 1. melléklete szerinti módosításával. Javasolja a Társaság közgyűlésének a Javadalmazási Szabályzat módosításának elfogadását.
határidő:	azonnal
felelős: 	Tarlós István

Felhatalmazza a Fővárosi Önkormányzatot részvényesi képviselőjét, dr. Kókány Csaba Győzőt, hogy – kötött mandátummal eljárva – „igen” szavazatával támogassa a 1. határozati javaslatban leírtak szerinti döntésnek a Fővárosi Csatornázási Művek Zrt. közgyűlése általi meghozatalát.
határidő:	azonnal
felelős: 	Tarlós István


Határozathozatal módja:
A határozatok meghozatalához egyszerű szavazattöbbség szükséges.


Budapest, 2013. június 5.
	

	Dr. György István
főpolgármester-helyettes

	Láttam:

	Sárádi Kálmánné dr.
főjegyző







mellékletek:

